En middelsstor (hannene 32-64 millimeter), avlang, brunrød hjortebille. Store hanner har lange, nokså rette kjever med tre-fire tenner på innersiden, hos små hanner er kjevene mindre utviklede, nesten eller helt uten tenner. Hodet har et par skrå kjøler i pannen. Antennene har en tre-leddet vifte. Pronotum er betydelig bredere enn langt, rundet, litt innsnevret ved roten. Dekkvingene er litt mørkere langs søm og ytterkant.